Taman nasional

Taman Nasional silih tunggik taman sané keanggén tatujon konservasi, kakardi miwah kasaibin olih pameréntah nasional. Ketah marupa cagar palemahan, semi-alami, utawi tanah makembang sané kapirdartayang utawi kadruenang olih negara sané mahardika. Yadisastun soang-soang negara nganetapang taman nasional dané ngaraga miwah matiosan, wénten gagasan sané pateh: palestarian 'palemahan liar' antuk rare cucu miwah manados simbol kabanggaan nasional.

Satunggil organisasi internasional, Pasatuan Internasional antuk Konservasi Palemahan (IUCN), miwah Komisi Gumi antuk Wewengkon Saiban (WCPA), sampun ngapidartayang indik "Taman Nasional" manados Kategori II soroh wawengkon saiban. Mawit IUCN, 6.555 taman nasional ring sajebag guminé ngamenuhin kritéria nyané warsa 2006. IUCN kantun nyangkepang antuk paraméter panikayan indik taman nasional.

Yadiastun soroh taman nasional puniki sampun kausulang sadurung nyané, Amérika Serikat nganetapang "taman umum utawi genah malila antuk kawigunaan miwah kasenengan krama" sané kapertama, Taman Nasional Yellowstone, warsa 1872. Yadiastun Yellowstone nénten sacara resmi kanikayang manados "taman nasional" ring awig-awig pangadegan ipun, ring parilaksana nyané setata kanikayang sekadi punik miwah sacara jimbar kanikayang manados taman nasional kapertama miwah pinih wayah ring guminé. Menawi, Cagar Wana Pagunungan Utama Tobago (kaadegang ring 1776), miwah wawengkon ring nampek Gunung Bogd Khan Uul (1778) kacingak manados wawengkon saiban pinih wayah sacara awig, ngamalunin Yellowstone malih kedik aabad.

Taman nasional ketah prasida karauhin olih sapasira.

Pustaka